

ДОГОВОР № ПО-06-23
ЗА ВЪЗЛАГАНЕ на СЕЧ, ИЗВОЗ и РАМПИРАНЕ на ВРЕМЕНЕН СКЛАД  на ПРОГНОЗНИ КОЛИЧЕСТВА МАРКИРАНА  ДЪРВЕСИНА

Днес, 24.02.2023г. в гр. Твърдица  на основание чл. 35, ал. 1 от „Наредбата за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти“ и Заповед № РД-10-57 от 13.02.2023г. на Директора на ТП “ДГС Твърдица“ за определяне на изпълнител на открита със Заповед  № РД-10-30/25.01.2023г. процедура за възлагане на дейности в горските територии, се сключи настоящият договор  между:

1. „Държавно горско стопанство Твърдица” ТП на ”Югоизточно Държавно предприятие” ДП, със седалище и адрес на управление: гр. Твърдица, ул. „Балкан“, № 29, ЕИК: 2016176540084, представлявано от инж. Коста ******* Ашламов в качеството му на Директор, наричано за краткост по – долу ВЪЗЛОЖИТЕЛ, от една страна  

и
2.“ Форест груп”ЕООД, с адрес на управление –гр.Шивачево ,ул.”Поп Харитон”№10, вписано в регистъра на Агенцията по вписванията,  ЕИК: 113564938,   представлявано   от  Людмила ******** Божилова ,в качеството си на управител, наричано за краткост ИЗПЪЛНИТЕЛ от друга страна, се сключи настоящият договор за следното:

I. ПРЕДМЕТ НА ДОГОВОРА
Чл.1.(1)ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши дърводобивна  дейност, включваща сеч, разкройване на асортименти по БДС, извоз до временен склад, кубиране и рампиране на маркираната дървесина в обект №2309/299д/
         (2) Обекта по ал.1, включва маркирани прогнозни количества дървесина, установени въз основа на сортиментна ведомост и карнет опис за Отдел/и: № 2309/299д/, с маркиран дървесен вид: бк  и общо “прогнозно количество” в размер на – 566 пл.куб.м.. 
Чл.2. Добивът на дървесина, предмет на настоящия договор, включващ действията посочени в предходния член, се извършва съгласно утвърден от ВЪЗЛОЖИТЕЛЯ технологичен план в съответствие с изискванията на Закона за горите, Наредбата за сечите в горите и другите нормативни актове за работа в горите.

Чл.3.(1) Насажденията включени в обекта по чл.1, се предават на ИЗПЪЛНИТЕЛЯ с издаването на „позволително за сеч” (поотделно за всяко насаждение – чл. 52, ал. 6 от „Наредба № 8 от 5 Август 2011 г. за сечите в горите” ( Обн. ДВ. бр.64 от 19 Август 2011г., изм. и доп. ДВ. бр.63 от 16 Юли 2013г., изм. и доп. ДВ. бр.72от 18 Септември 2015г., изм. и доп. ДВ. бр.71 от 1 Септември 2017г. ), и изготвяне и подписване „Предавателно-приемателен протокол”, най-късно до 10 (десет) дни след датата на сключване на настоящия договор и минимум 3 /три/ дни преди започване на сечта. Позволителното за сеч и протокола се изготвят в присъствието на лицензирания лесовъд, който ги подписва.

         (2) „Позволителното за сеч” се издава от ВЪЗЛОЖИТЕЛЯ, съгласно чл.108, ал.1 от ЗГ на лице регистрирано в публичния регистър на ИАГ за упражняване на лесовъдска практика (във вр. с чл. 235 от ЗГ), което е представител на ИЗПЪЛНИТЕЛЯ и получава екземпляр от същото „Позволително за сеч”. Лицето на което е издадено „Позволително за сеч”, носи отговорност и упражнява контрол по извършването на добива на дървесина до освидетелстване на сечището, съгласно чл.108, ал.3 от ЗГ, като спазва изискванията на чл.47 и чл.48 от „Наредбата за сечите в горите”, както и за изпълнение на технологичния план за добив на дървесина.
 (3) От деня на получаване на „Позволителното за сеч и извоз” и съставяне/подписване/ на „Предавателно-приемателния протокол”, определеното насаждение за сеч се счита за предадено от ВЪЗЛОЖИТЕЛЯ на ИЗПЪЛНИТЕЛЯ и върху ИЗПЪЛНИТЕЛЯ преминава отговорността по осъществяване на контрола по противопожарната охрана и охраната срещу неправомерна сеч в насаждението.

 (4) След приемане на насаждението, респ. сечището от ИЗПЪЛНИТЕЛЯ, рискът от случайно похабяване на дървесината е за сметка на ИЗПЪЛНИТЕЛЯ. Рискът от случайно похабяване на дървесината е за сметка на ВЪЗЛОЖИТЕЛЯ преди издаване на „Позволително за сеч” и след приемане на дървесината на временен склад по реда и начина указан в този договор.

II. СРОК НА ДОГОВОРА

Чл.4. (1) Действието на договора, включително срока за сеч и извоз на дървесината до временен склад  е от датата на подписването му до датата на освидетелстване на сечището.
(2) Срокът на договора се счита продължен при продължаване на сроковете за сеч и извоз, определени със съответните позволителни за сеч.
(3) Срокът за сеч е от датата указана в позволителното до 31.12.2023, при следната етапност 25% от маркираната дървесина в размер на 140 пл.м.куб. 31.03.2023 г.,  25% от маркираната дървесина в размер на 142 пл.м.куб. до  30.06.2023   г., 25% от маркираната дървесина в размер на 142 пл.м.куб. до  30.09.2023  ,  25% от маркираната дървесина в размер на 142 пл.м.куб. до 31.12.2023г.
(4) Крайният срок на договора е датата на освидетелстване на сечището.

III.ПРАВА И ЗАДЪЛЖЕНИЯ НА ВЪЗЛОЖИТЕЛЯ
Чл.5.(1) ВЪЗЛОЖИТЕЛЯТ има следните задължения:

1. Да предаде на ИЗПЪЛНИТЕЛЯ или оправомощено от него лице и в присъствието на лицензирания му лесовъд маркирани за сеч и с положени на терена граници, съгласно Наредба № 8 от 2011 г. за сечите в горите, насаждения, включени в обекта с двустранен приемателно-предавателен протокол в 10-дневен срок от подписване на договора.

2. В 10-дневен срок, от подписване на договора да издаде на ИЗПЪЛНИТЕЛЯ, позволителни за сеч за всички насаждения включени в обекта и да връчи екземпляр от одобрените технологичните планове за изпълнение на възложените дейности, предмет на настоящия договор.
3. Да осигури на ИЗПЪЛНИТЕЛЯ проходимост на горски пътища в държавните горски територии, осигуряваща първоначален достъп до съответните насаждения и временните складове, включени в обекта, в срок до 30 дни от датата на издаване на първото позволително за сеч за тях. 

4. Да следи за правилното разкройване на дървесината на сортименти по БДС.

5. Да заплати извършената работа в размери, срокове и по начин, уговорени в настоящия договор.

6. Да осигури свой представител за освидетелстване на сечището и подписване на акт за това.

7. В 3 (три)-дневен срок след отправена от ИЗПЪЛНИТЕЛЯ писмена покана да осигури свой представител за приемане на извършената работа (добита, извозена и рампирана на временен склад дървесина).

8. Да информира своевременно ИЗПЪЛНИТЕЛЯ при констатиране на отклонения от спецификацията на добитата дървесина и/или нарушения при изпълнение на възложеното.

9. Възложителят е длъжен да уведоми писмено Изпълнителят в 3-дневен срок от възникване на форсмажорни обстоятелства, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно. В този случай уведомлението, подадено в тридневния  срок от настъпване на събитието следва да е придружено с доказателства за това.
(2) Задълженията по предходната алинея ВЪЗЛОЖИТЕЛЯ извършва лично или чрез представител.

Чл.6.(1) ВЪЗЛОЖИТЕЛЯТ  има право:

1. Да осъществява текущ контрол, без с това да пречи на ИЗПЪЛНИТЕЛЯ за спазването на технологичните изисквания и правомерното извършване на дейности при изпълнението на сечта и извоза (дейност по добив на дървесина) на дървесината до временен склад, като дава задължителни указания и препоръки на изпълнителя при констатирани пропуски по изпълнение на възложената работа в писмена форма.

2. Да издава разпореждания за спиране или временно прекратяване на дейностите, свързани с изпълнение на възложената работа, при констатиране на:

          2.1 нарушения на Закона за горите (ЗГ) или свързаните с него подзаконови нормативни актове;
          2.2 неспазване изискванията на Закона за здравословни и безопасни условия на труд (ЗЗБУТ); 
          2.3 неспазване на противопожарните и др.изисквания;

2.4 неспазване изискванията на действащите стандарти за качество на дървесината (БДС/ЕN);

         2.5 затруднена реализация на добитата дървесина;

         2.6 форсмажорни обстоятелства по смисъла на § 1, т. 23 от Допълнителните разпоредби на Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (Наредбата); 

3. При констатиране на административни нарушения - при необходимост да съставя акт за установяване на административно нарушение (АУАН на юридическото лице (фирмата-изпълнител)), освен ако е установен или се установи прекия извършител на нарушението – физическо лице.

4. Да изисква от ИЗПЪЛНИТЕЛЯ писмена информация за лицата, които ползва за извършване на дейностите по договора, както и настъпилите промени в тази информация.
5. Да спре временно извоза на дървесина от насажденията и временните складове при преовлажнени почви и условия, предразполагащи увреждане на горските извозни и автомобилни пътища.

6. Да спре временно изпълнението на договора по време на брачния период на животински видове определени със Закона за лова и опазване на дивеча (ЗЛОД) видове дивеч в насаждения от обекта.
IV.ПРАВА И ЗАДЪЛЖЕНИЯ НА ИЗПЪЛНИТЕЛЯ
Чл. 7.(1) ИЗПЪЛНИТЕЛЯТ има следните задължения:

1. В 10-дневен срок от подписване на настоящия договор да осигури присъствието на лицензирания си лесовъд при издаване на приемателно-предавателен протокол, позволителните за сеч, при предаване на технологичния план, както и при освидетелстване на сечището и подписване на констативен протокол за това. Името на лицето чл. 235 от ЗГ е : Стоян Денчев Божилов, с удостоверение за регистрация № 8038/02.10.2012г., издадено от ИАГ;
2. Да започне сечта в 7-дневен срок, считано от първоначалната дата, указана в позволителното за сеч.

3. Да извърши качествено възложените дърводобивни дейности и да почисти сечището/сечищата по указания в позволителното/те за сеч начин/и и в сроковете по настоящия договор.

4. Да извърши възложените дейности съгласно одобрения технологичен план.

5. Да отсича всички маркирани дървета, съгласно технологията за извеждане на сечта и извоза на дървесината, утвърдена в технологичния план, като и да извозва отсечената дървесина, по начини с които да осигури опазване на оставащите на корен дървета.

6. Да направи за своя сметка предвидените в технологичния план извозни пътища и да спазва утвърдения технологичен план.

7. Да осигури присъствие на свой представител за изпълнение на дейностите по настоящия договор, включително и при изготвяне на всички предавателно приемателни протоколи.

8. Да спазва стриктно изискванията на БДС, Закона за горите и свързаните с него други нормативни актове, регламентиращи стопанисването и ползването на горите.

9. Да спазва изискванията на действащите нормативни актове за техническа, противопожарна безопасност и охрана на труда при работа в горите и носи пълна отговорност при злополука с наети от него лица.

10.   Да участва в потушаването на горските пожари възникнали в района на неговата дейност, както и да предприема мерки за предотвратяване на възникването им.

11.   Да изгражда за своя сметка подходи, необходими за извозване на дървесината в насажденията съгласно утвърдената технология, като с това съхранява и опазва пътищата, хидротехническите съоръжения и всички подземни и надземни съоръжения, намиращи се в района на добив, извоз, складиране, рампиране и транспортиране на дървесината до временен склад.

12. Да осъществява непосредствен контрол върху дейността на лицата, които е ангажирал за изпълнение на възложеното с този договор.

13. Да осигурява достъп в обекта за осъществяване на контрол по изпълнение на договора.

14. Да предостави на ВЪЗЛОЖИТЕЛЯ безвъзмездна информацията, поискана от страна на ВЪЗЛОЖИТЕЛЯ в случай на необходимост по повод и/или свързана с изпълнение на настоящия договор за осъществяване на контролни функции.

15. Да не предоставя на трети лица правото на ползване от обекта.

16. Да осигури свой представител при съставяне на протокол, отразяващ състоянието на пътищата и хидротехническите съоръжения в района на добив към момента на започване на работа и приключване на изпълнението й.

17. Да приеме от ВЪЗЛОЖИТЕЛЯ или оправомощено от него лице обекта, от който ще се добива дървесината с двустранен приемателно-предавателен протокол в 10-дневен срок от подписване на договора.

18. Изпълнителят е длъжен да уведоми писмено Възложителят в 3-дневен срок от възникване на форсмажорни обстоятелства, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно. В този случай  уведомлението, подадено в тридневния  срок от настъпване на събитието, следва да е придружено с доказателства за това.
19. Да представи гаранция за изпълнение на договора към момента на подписването му в размер на 5% от стойността на поръчката или 1219,52 лв. (Хиляда двеста и деветнадесет  лева и 52ст. ) 

Размера на гаранция за участие припокрива размера на гаранцията за изпълнение, като гаранцията за участие се трансформира в гаранция за изпълнение.
           Тя се връща на ИЗПЪЛНИТЕЛЯ след освидетелстване на всички сечища в обекта, без да се дължат лихви за периода през който средствата са престояли по сметките на ТП „ДГС Твърдица” и неговите структури, а в случай на съдебен спор – след приключване на спора с влязло в сила съдебно решение.
 Гаранцията във форма на парична сума е внесена по банков път сметка на „ЮИДП”     ДП СЛИВЕН  ТП Държавно горско стопанство „Твърдица” в БАНКА:  „Райфайзен БАНК” 
                – IBAN: BG21RZBB91551004455355,  BIC:RZBBBGSF
20. ИЗПЪЛНИТЕЛЯТ се задължава да спазва изискванията за безопасни методи на работа в горите, като се  задължава  да  оборудва  наетите от него за извършване на услугата  работници, с  лични предпазни средства, както следва:

       А. Оператор на моторен трион - секач:

1. панталон/гащеризон/полугащеризон/ със защита от срязване на краката ;

2. яке със светлоотразителни  елементи или светлоотразителна жилетка;

3. защитни ръкавици- противосрезни;
4. предпазни обувки с грайфери и стоманена пластина тип „бомбе“;

5. предпазна каска  с  антифон  и  протектор за очите;

Б. Общ работник / Помощник секач/ Извозвач с коне:

2. предпазна каска ;
3. яке със светлоотразителни елементи или светлоотразителна жилетка;

4. ръкавици;

5. предпазни обувки с грайфери и стоманена пластина тип „бомбе“;

       В. Тракторист:

6. предпазна каска ;

7. яке със светлоотразителни елементи или светлоотразителна жилетка;

8. ръкавици;

9. предпазни обувки с грайфери и стоманена пластина тип „бомбе“;

       Г. Средства за първа помощ - полева аптечка на работния обект зареден с медикаменти в срок на годност.
21. ИЗПЪЛНИТЕЛЯТ носи  отговорност  наетите от него работници  задължително да носят  изброените  по-горе   лични  предпазни   средства  и защитно облекло,   при  изпълнение на  трудовите си  задължения.
22. ИЗПЪЛНИТЕЛЯТ се задължава при изпълнение на договора да използва техника в добро техническо състояние-без изтичане на масло и гориво, която да е оборудвана със средства за абсорбиране на петролни продукти и с хидравлика, използваща биологично разградимо машинно масло, съгласно изискванията и критериите на FSC ®(FSC-C157982) .

 23.За времето на действие на договора ИЗПЪЛНИТЕЛЯТ се задължава в съответствие с разпоредбите на Рамковата конвенция на ООН по изменение на климата/ратифицирана със закон, приет от 37-то Народно събрание, на 16.03.1995г./, Закона за защитените територии и тези извън неговите очертания, включително и районите на бивакуване /ако има такива/, като съгласно производствените, санитарните и противопожарните изисквания изнася всички битови, технически и недървесни отпадъци на регламентираните сметища и след работно време, както и след окончателното приключване на работата, да ги извозва до контейнерите за смет в населените места.       

24. ИЗПЪЛНИТЕЛЯТ се задължава да участва в потушаването на горски пожари, възникнали в района на неговата дейност, както и да предприема мерки за предотвратяване  възникването им. 

25. ИЗПЪЛНИТЕЛЯТ се задължава  да  преустановява дейността в обекта при подадена информация устно  или писмено  от страна  на ВЪЗЛОЖИТЕЛЯ, че в посочените  дни ще се провеждат ливни излети.

26. Да постави информационни табели в обектите, в които се извършва добив на дървесина, на основание чл.13, ал.4  от Наредбата за условията и реда за възлагане изпълнението на дейностите в горските територии
Приложение  3 към Заповед № РД 09-770/30.10.2015 г.

Образец по чл. 13, ал. 4 от Наредбата по чл. 95,  ал. 1 от ЗГ
	ИНФОРМАЦИОННА ТАБЕЛА

НА ОБЕКТ В ГОРСКИТЕ ТЕРИТОРИИ – ДЪРЖАВНА / ОБЩИНСКА СОБСТВЕНОСТ, В КОЙТО СЕ ОСЪЩЕСТВЯВА ДЕЙНОСТ 

ДГС / ДЛС / УОГС / Община __________________________

Отдел_________, подотдел_________, Обект № _________

Извършва се _______________________________________ по договор  №______/______г.

                                                        / вид дейност /

Изпълнител: ___________________________________, удостоверение №______/______г.

                                                                                                           /  в случаите, в които се изисква / 

Подизпълнител ________________________________, удостоверение  №______/______г.

                                                                                                     /  в случаите, в които се изисква /

Срок за извършване на дейността: _________________г.

ЗАБРАНЕН Е ДОСТЪПЪТ ДО ОБЕКТА БЕЗ ПИСМЕНО РАЗРЕШЕНИЕ, С ИЗКЛЮЧЕНИЕ НА ДВИЖЕНИЕТО ПО ГОРСКИТЕ ПЪТИЩА И ОБОЗНАЧЕВИТЕ ТУРИСТИЧЕСКИ ПЪТЕКИ.


10. (2)ИЗПЪЛНИТЕЛЯТ има право:

11. Да иска от Възложителя необходимото съдействие за изпълнение на работата;

12. Да иска от Възложителя приемане на работата;

13. Има право да иска от възложителя той или негово оправомощено  лице, в присъствието на лицензирания му лесовъд да предаде маркираните за сеч и с положени на терена граници, съгласно Наредба № 8 от 2011 г. за сечите в горите, насажденията, включени в обекта, от които ще се добива дървесината. 

14. Да иска от Възложителя първоначален достъп до съответните насаждения и временните складове, включени в обекта, в срок до 30 дни от датата на издаване на първото позволително за сеч за тях. 

15. Да иска от възложителя да осигури представител при приемането на действително добитото и извозено на временен склад количество дървесина след отправена писмена покана или минимум веднъж месечно.

16. Да иска уговореното възнаграждение за приетата работа съобразно договорените срокове;
V. ЦЕНИ И НАЧИН НА ПЛАЩАНЕ
Чл. 8(1)Договорените видове работи се заплащат  от ВЪЗЛОЖИТЕЛЯ по единични цени  без ДДС за категории добита дървесина, определени пропорционално на съотношението между предложената офертна обща стойност и заложената в процедурата от ВЪЗЛОЖИТЕЛЯ горна граница на предлаганата обща стойност. 

Цената за 1 /един/ пл. куб. м. е както следва:   

	  обект №2309/под. 299д/

	
	
	
	
	
	
	

	Групи сортименти              
	Д. вид
	  К-во м3
	 Сеч и изв. Лв./м3
	Др. разходи лв./м3
	    общо разходи

	
	
	
	
	
	   лв/м3
	      лв

	Общо за обект №2309                 
	 
	566
	43,09
	 
	43,09
	24390,40

	в т.ч. широколистни
	 
	566
	43,09
	 
	43,09
	24390,40

	отдел 299 д
	 
	566
	43,09
	 
	43,09
	24390,40

	Широколистни
	 
	566
	43,09
	 
	43,09
	24390,40

	ЕДРА
	 
	235
	45,34
	 
	45,34
	10655,00

	Трупи шперплат
	бк
	10
	50,00
	 
	50,00
	500,00

	Трупи фурнир
	бк
	6
	50,00
	 
	50,00
	300,00

	Тр. за бичене 30 см
	бк
	144
	45,00
	 
	45,00
	6480,00

	Тр. за бичене 18-29 см
	бк
	75
	45,00
	 
	45,00
	3375,00

	СРЕДНА
	 
	1
	41,40
	 
	41,40
	41,40

	технологична
	бк
	1
	41,40
	 
	41,40
	41,40

	ДЪРВА
	 
	330
	41,50
	 
	41,50
	13694,00

	ОЗП
	бк
	20
	43,00
	 
	43,00
	860,00

	технологична
	бк
	155
	41,40
	 
	41,40
	6417,00

	дърва за огрев
	бк
	155
	41,40
	 
	41,40
	6417,00


Общо за обекта 24390,40 лв. (Двадесет и четири хиляди триста и деветдесет лева и 40ст.) без ДДС.

   т.1 Ако по време на сечта или извоза се наложи извеждане на техническа сеч с цел предотвратяване на пожари или в резултат на стихийни бедствия бъдат повалени  или повредени не маркирани дървета по начин, който налага тяхното отсичане, същите се отсичат и извозват от ИЗПЪЛНИТЕЛЯ след маркирането им и изготвяне на необходимата документация и се заплащат от ВЪЗЛОЖИТЕЛЯ по договорената с настоящия договор цена.

           (2) Към стойността по предходната алинея се начислява законоустановения размер на данък добавена стойност.

(3) Заплащането на услугата, предмет на договора се извършва на база действително извършени и приети количества работи, за което се изготвя  двустранно подписан протокол – опис за приета на временен склад добита дървесина (отсечена, разкроена, извозена до временен склад, кубирана и рампирана).

(4) Плащането на приетата, съгласно ал.3 работа се извършва до 30 число на месеца, следващ приемането на работата срещу представяне на протокола по предходната алинея и фактура към него в счетоводството на ВЪЗЛОЖИТЕЛЯ. Плащането се извършва по банков път по сметка на ИЗПЪЛНИТЕЛЯ в:

Банка: „……………………………………“

Сметка №: …………………………………; BIC: ……………………….
Последната дължима сума се заплаща от ВЪЗЛОЖИТЕЛЯ на ИЗПЪЛНИТЕЛЯ след освидетелстване на сечищата.
При промяна в данните на банковата сметка, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ, в противен случай плащанията, извършени до момента на уведомяването се считат за редовно извършени.
VI. ОТГОВОРНОСТИ И САНКЦИИ
Чл.9.(1) За неизпълнение на възложените по договора задължения, вкл. неспазване на срока за извършването им, по вина на ИЗПЪЛНИТЕЛЯ същият заплаща неустойка в размер  на гаранцията за изпълнение, т.е. гаранцията за изпълнение се задържа.
(2) При щети (понесени загуби) и пропуснати ползи, размерът на които е по-голям от гаранцията за изпълнение, се дължи разликата.

(3)При констатирано неправилно разкройване на дървесината ИЗПЪЛНИТЕЛЯТ дължи неустойка в размер на стойността по чл.8, ал.1 от договора за съответната категория и количеството неправилно разкроена дървесина(удържа се от гаранцията за изпълнение). 

(4)При неизпълнение на задължението за опазване на пътищата и хидротехническите съоръжения, намиращи се в района на добив, извоз, складиране, рампиране и транспортиране на дървесината в обекта, ИЗПЪЛНИТЕЛЯТ дължи неустойка в размер на 0.2% от стойността на договора, която се удържа от гаранцията за изпълнение.

(5)При причиняване на вреди, чийто размер надвишава този на предвидената в договора неустойка, страните следва по взаимно съгласие да посочат вещо лице от списъка на съответния окръжен съд, което да направи експертна оценка и определи размера на нанесените вреди. 

(6)При липса на съгласие между страните относно размера на вредата, определена от вещото лице по реда на предходната алинея спора се отнася за решаване пред компетентния съд само относно частта, надвишаваща размера на неустойката съгласно договора.

(7)Договорените с настоящия договор неустойки се удържат от гаранцията за изпълнение на договора, а последната се връща, респ. освобождава след освидетелстване на всички сечища в обекта и при изпълнение на задълженията по договора от ИЗПЪЛНИТЕЛЯ.

(8) ВЪЗЛОЖИТЕЛЯТ дължи на ИЗПЪЛНИТЕЛЯ неустойка за виновно неизпълнение на някое от задълженията си по настоящия договор, както следва:

Неустойка в размер, равен на гаранцията за изпълнение на договора, преизчислена за съответното насаждение, за което ВЪЗЛОЖИТЕЛЯ не е изпълнил задължението си :

1.1.  Да предаде на ИЗПЪЛНИТЕЛЯ с предавателно – приемателни протоколи насажденията, включени в обекта, маркирани за сеч и с положени на терена граници, съгласно Наредба № 8 от 2011 г. за сечите в горите съобразно графика за изпълнение.

1.2. Да предаде на ИЗПЪЛНИТЕЛЯ позволителните за сеч и утвърдените технологични планове за добив на дървесина за всички писмено заявени от ИЗПЪЛНИТЕЛЯ насаждения, включени в обекта, едновременно с подписване на предавателно – приемателните протоколи за тях. 

1.3. Да осигури на ИЗПЪЛНИТЕЛЯ първоначален достъп до съответните насаждения и временните складове, включени в обекта, в срок до 30 дни от датата на издаване на първото позволително за сеч за тях. 

За неспазване на 3 (три)-дневния срок за осигуряване на представител при приемането на действително добитото и извозено на временен склад количество дървесина след отправена от ИЗПЪЛНИТЕЛЯ писмена покана или минимум веднъж месечно - неустойка в размер на 10% от стойността на услугата за добива на неприетата отсечена и извозена на временен склад дървесина.

За неспазване на определения краен 30-дневен срок за заплащане на извършената от ИЗПЪЛНИТЕЛЯ работа, срещу издадена от него фактура, считано от датата на нейното представяне – неустойка в размер на законната лихва върху дължимата сума за срока на просрочието.

             (9) Страните по договора не дължат неустойки за неизпълнение на задълженията си по настоящия договор, ако то се дължи на форсмажорни обстоятелства, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно. В този случай всяка от страните е длъжна писмено да уведоми насрещната страна в 3-дневен срок от настъпване на събитието и да приложи доказателства за това.
VII. ПРЕКРАТЯВАНЕ НА ДОГОВОРА
Чл.10 (1) Настоящия договор се прекратява :

1. по взаимно съгласие на страните, изразено в писмена форма;

2. с изтичане срока на договора;

3. с изпълнение на възложената работа и освидетелстване на сечищата;

4. ВЪЗЛОЖИТЕЛЯТ може да прекрати договора с едностранно писмено уведомление, без да дължи обезщетение за пропуснати ползи в случаите когато:

4.1. ИЗПЪЛНИТЕЛЯ не започне изпълнение на дейностите по договора в сроковете по чл.7,ал.1,т.2 от датата на издаване на съответното позволително за сеч;

4.2.по време на изпълнение на договора бъде установено по надлежния ред, че ИЗПЪЛНИТЕЛЯТ е подписал декларация с невярно съдържание;

4.3.ИЗПЪЛНИТЕЛЯТ не се яви в срока посочен по чл.7,ал.1,т.1 от договора да приеме обекта с изготвяне на приемо– предавателен протокол и да получи позволително за сеч и технологичен план.

4.4.ИЗПЪЛНИТЕЛЯТ не спази сроковете по чл.7,ал.1,т.17 и забавя изпълнението на договора като цяло.
4.5.По време на изпълнение на договора ИЗПЪЛНИТЕЛЯ не спазват разпоредбите и сроковете произтичащи от чл. 7, ал. 1, т.т. 1, 2, 8, 16, 18 и 19 и в други случаи на неизпълнение на задължения по настоящия договор;


5. ИЗПЪЛНИТЕЛЯТ може да прекрати договора с едностранно писмено уведомление, в случай, че:


5.1. ВЪЗЛОЖИТЕЛЯТ виновно не изпълни някое от следните си задължения:

 А)Да предаде на ИЗПЪЛНИТЕЛЯ или оправомощено от него лице и в присъствието на лицензирания му лесовъд маркирани за сеч и с положени на терена граници, съгласно Наредба № 8 от 2011 г. за сечите в горите, насажденията, включени в обекта, от които ще се добива дървесината. Предаването на насажденията се извършва с подписването на двустранен предавателно-приемателен протокол в срок до 10 дни от началото на изпълнението на дейностите, съгласно срока на договора и минимум 3 /три/ дни преди започване на сечта. 
Б)Да предаде позволителните за сеч и утвърдените технологични планове за добив на дървесина за всички насаждения, включени в обекта, едновременно с подписване на предавателно – приемателния протокол за тях. 

5.2. Възложителят не осигури на ИЗПЪЛНИТЕЛЯ проходимост на горските пътища в държавните горски територии, осигуряваща първоначален достъп до насажденията и временните складове, включени в обекта в срок до 30 дни от датата на издаване на първото позволително за сеч за насаждение в обекта. В този случай страните не си дължат взаимни престации, а внесената от ИЗПЪЛНИТЕЛЯ гаранция за изпълнение на договора, се възстановява в срок от 5 работни дни.


6.  с едностранно писмено уведомление от страна на ВЪЗЛОЖИТЕЛЯ в случай на предявени по съответния ред реституционни претенции по отношение на обекта, предмет на настоящия договор;

7.
 с едностранно писмено уведомление от ВЪЗЛОЖИТЕЛЯ в случай на обективни причини, налагащи промяна на вида и интензивността на сечта в някое от включените в сечта насаждения. Прекратяването се отнася за съответното насаждение и настъпва от момента на получаване на уведомлението.

17. в случай, че по време на действие на договора, в резултат на настъпила промяна в обстоятелствата, ИЗПЪЛНИТЕЛЯТ вече не отговаря на изискванията, обявени при откриване на процедурата, в резултат на която е сключен договора ВЪЗЛОЖИТЕЛЯТ може да прекрати договора, както и да задържи гаранцията за изпълнение;

18. в случаи на стихийни бедствия, в следствие на които се налага възлагане на допълнителна услуга, която надвишава с 50 % стойността по настоящия договор (без ДДС), ВЪЗЛОЖИТЕЛЯ прекратява последния с едностранно писмено уведомление.

19. в други случаи, предвидени в „Наредбата за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти“, Закона за горите и актовете по прилагането им.

(2) В случаите по ал.1, т.3.1 до т.3.5 вкл. гаранцията за изпълнение не се връща, а в случаите на ал.1, т.4 до т.8  ВЪЗЛОЖИТЕЛЯ заплаща стойността на действително извършената работа по цени съгласно чл.8, ал.1 от настоящия без да дължи неустойка и/или обезщетение за пропуснати ползи. 

Гаранцията за изпълнение може да бъде задържана и във всички случаи на чл.9, ал.1 до ал.6 и установено виновно неизпълнение на договора, както и разпоредбите от страна на ИЗПЪЛНИТЕЛЯ.
VIII.СПОРОВЕ  и СЪОБЩЕНИЯ
Чл.11(1)Страните по настоящия договор следва да отправят всички съобщения и уведомления помежду си само в писмена форма.

(2) Писмената форма се смята за спазена и когато те са отправени по телефакс, телекс, препоръчана поща или на ръка в деловодството на ДГС или друго техническо средство, което изключва възможността  за неточно възпроизвеждане на изявлението.

(3) Адресите за кореспонденция на страните са:

1. ЗА ВЪЗЛОЖИТЕЛЯ: гр. Твърдица, ул. ”Балкан” № 29, за ТП „ДГС Твърдица”

2. ЗА ИЗПЪЛНИТЕЛЯ: гр.Шивачево,ул.“Поп Харитон“№10,за „Форест груп“ЕООД
3. При промяна на седалището или посочения адрес за кореспонденция на някоя от страните по договора същата е длъжна в 7-дневен срок от промяната да информира писмено ответната страна в противен случай всички съобщения, уведомления и книжа се считат за редовно връчени. 

Чл.12 (1)Настоящия договор не може да бъде изменен от страните.

(2) Изменение на договора се допуска по изключение в случаите, когато в резултат на непреодолима сила се налага промяна в сроковете на договора или при изменение на държавно регулирани цени или намаляване на договорените цени в интерес на ВЪЗЛОЖИТЕЛЯ.

Чл.13 (1) Спорове между страните във връзка с настоящия договор се уреждат чрез преговори. В случай, че не се постигне споразумение спорът се отнася до съда.

(2) За всички въпроси, неуредени в настоящия договор, се прилагат разпоредбите на българското законодателство.

Чл.14. Изпълнителят изрично декларира с подписването на настоящият договор, че е запознат  и се задължава да изпълнява и спазва всички изисквания  на горската сертификация, съгласно стандарта FSC и съгласно Приложение №1  към настоящия  договор.
Настоящия договор е съставен и подписан в два еднообразни екземпляра – по един за всяка от страните.
  ВЪЗЛОЖИТЕЛ:





       ИЗПЪЛНИТЕЛ:
         1. (_______/п*/______  



  
1. (_________/п*/________
(Директор на ТП „ДГС Твърдица” инж К.Ашламов)
        „Форест груп“ЕООД             

                                                                                                         (Людмила Божилова)

   
  2. (_______/п*/______
(ГЛ.СЧЕТОВОДИТЕЛ – Р. Бистрева)
ЙП/
*Заличено съгласно регламент (ЕС) 2016/679
ПРИЛОЖЕНИЕ №1

За безопасни методи при работа в горите, изисвания към специализираната техника , лични предпазни средства и оборудване на горските работници.

1. Документи за правоспособност

1.1 Операторите на моторен трион да притежават и носят свидетелство за правоспособност за работа с моторен трион и удостоверение за преминал технически преглед на БМТ
1.2 Операторите на трактори и друга специализирана горскостопанска техника да притежават и носят свидетелство за правоспособност за съответното техническо средство и удостоверение за преминал технически преглед на съответната техника
1.3 Моторните триони, тракторите и другата специализирана горска техника да са с изряден регистрационен талон от КТИ

2. Работещите  на терена да са оборудвани с лични предпазни средства, както следва:  

-  Операторите на моторен трион – каски с лицев щит, антифони, предпазни панталони, предпазни обувки с метално бомбе, ръкавици против срез, яке със светлоотразителни елементи или светлоотразителна жилетка.

-  Помощните работници и другите лица присъстващи на обекта - предпазна каска, яке със светлоотразителни елементи или светлоотразителна жилетка, ръкавици, предпазни обувки с грайфери и стоманена пластина тип „бомбе“;

3.Оборудване на техниката

3.1. Моторните триони в обекта да са изправни и обезопасени посредством:

        - действащи спирачка и уловител на веригата

        - антивибрационно окачване

        - блокировъчен ключ на газта


        - калъф за веригата и спец. туба за горивна смес и масло

3.2.   Горските трактори да са обезопасени съгласно нормативната уредба посредством:

        - метална рама около цялата кабина

         - мрежа/решетка на задното стъкло

         4. Мерки за безопасност на работното място и предпазване от замърсяване

 4.1. Да са поставени предупредителни табели “ВНИМАНИЕ ВОДИ СЕ СЕЧ” на основните входове и изходи за достъп към сечището

 4.2   Да се ползва  предупредителен звуков сигнал преди поваляне на дърво

 4.3   При поваляне на големи дървета да се прави засек с оставяне на предпазна ивица

 4.4 Да е налице зареден комплект за първа помощ (аптечка) в обекта на разположение в близост до операторите на моторни триони и помощните работници 

4.5   Да е налице зареден комплект за първа помощ (аптечка) в горските машини и превозните средства на обекта

4.6     Да е налице  годен пожарогасител в горските машини и превозните средства на обекта

4.7   Да е наличен абсорбиращ комплект за попиване на разливи от горивосмазочни материали и други вещества в машините и превозните средства на обекта

4.8  Да е наличен абсорбиращ комплект за горивосмазочни материали и други вещества на мястото за зареждане на моторните триони в обекта

4.9  Да са познава реда за ползване на абсорбиращите комплекти и правилата за депониране на използваните/ замърсени такива

4.10 Да е обособено място за събиране на битови отпадъци, опаковки и др. И спазване на правилата за недопускане на замърсяване в горите

4.11  Да е наличен мобилен телефон за повикване на помощ при спешен случай / извънредна ситуация.

         Съгласувал:
1

